Toʻqimachilik va tikuv-trikotaj sanoatini qoʻllab-quvvatlashga doir kechiktirib boʻlmaydigan chora-tadbirlar toʻgʻrisida
(decree, 2026-01-15)

Koronavirus pandemiyasi bilan bogʻliq jahon iqtisodiy inqirozining toʻqimachilik va tikuv-trikotaj sanoatini rivojlantirishdagi salbiy taʼsirini yumshatish maqsadida: 1. Belgilansinki: mahalliy ishlab chiqarilgan bazaviy sifatdagi paxta tolasi Nyu-York tovar birjasining eng yaqin yetkazib berish oyi uchun fyuchers kotirovkasi qiymatidan oshmaydigan boshlangʻich narxda birja savdolariga chiqariladi. mahalliy toʻqimachilik korxonalariga birja savdolarida 2020-yil 1-aprelga qadar milliy valyutada sotilgan paxta tolasi uchun yakuniy hisob-kitoblarni amalga oshirish muddati 90 kundan 150 kungacha uzaytiriladi. 2. Ilovaga muvofiq import qilinadigan xom ashyo va materiallar 2022-yil 1-yanvarga qadar bojxona boji toʻlashdan ozod qilinsin. 3. Belgilansinki, 2020-yil 1-maydan 31-dekabrga qadar qoʻshilgan qiymat soligʻini qaytarishning soddalashtirilgan tartibi amal qiladi, unga binoan kalava va toladan tashqari, eksport qilinadigan toʻqimachilik va tikuv-trikotaj tovarlari (xizmatlari) uchun foydalanilgan, haqiqatda olingan tovarlar (xizmatlar) boʻyicha toʻlanishi lozim boʻlgan (toʻlangan) qoʻshilgan qiymat soligʻi toʻqimachilik va tikuv-trikotaj sanoati korxonasining Oʻzbekiston Respublikasi tijorat banklaridagi hisob raqamiga kelib tushgan valyuta tushumi summasidan qatʼi nazar hisobga olinadi hamda eksport qiluvchining oʻrnatilgan tartibda beriladigan arizasiga asosan qaytarilishi shart. Bunda, qoʻshilgan qiymat soligʻining qaytarilgan summasi yoki uning bir qismi tovarlar eksport bojxona rejimi ostida chiqarilgan kundan eʼtiboran bir yuz sakson kalendar kuni ichida valyuta tushumi yoki uning bir qismi eksport qiluvchining Oʻzbekiston Respublikasi tijorat banklaridagi hisob raqamiga kelib tushmagan taqdirda, shuningdek, arizada qaytarilishi koʻrsatilgan qoʻshilgan qiymat soligʻi summasi asoslantirilganligini kameral soliq tekshiruvidan oʻtkazish davomida aniqlangan gʻayriqonuniy hisobga olingan qoʻshilgan qiymat soligʻi summasi 5 kun ichida penya hisoblangan holda Oʻzbekiston Respublikasi Davlat budjetiga qaytarilishi shart. Qoʻshilgan qiymat soligʻini qaytarishning mazkur band bilan belgilangan soddalashtirilgan tartibi toʻqimachilik va tikuv-trikotaj korxonalariga ular tomonidan oxirgi 12 oy davomida tovarlar eksporti amalga oshirilgan, shuningdek, eksport qilingan tovarlar boʻyicha 10 ming AQSH dollaridan koʻp miqdorda muddati oʻtgan debitor qarzdorlik mavjud boʻlmagan taqdirda tatbiq etiladi. Bunda, tovarlar eksport bojxona rejimi ostida chiqarilgan kundan eʼtiboran bir yuz sakson kalendar kuni ichida valyuta tushumi eksport qiluvchining Oʻzbekiston Respublikasi tijorat banklaridagi hisob raqamiga kelib tushmagan taqdirda, debitor qarzdorlik muddati oʻtgan deb hisoblanadi. 5. Oʻzbekiston Respublikasi Investitsiyalar va tashqi savdo vazirligi hamda “Oʻztoʻqimachiliksanoat” uyushmasi: bir oy muddatda toʻqimachilik va tikuv-trikotaj mahsulotlarini yetkazib berish boʻyicha eksport shartnomalarini global karantin cheklovlari sharoitida bajarish istiqbollari nuqtai nazaridan batafsil oʻrgansin va istiqbolsiz eksport shartnomalari oʻrniga, birinchi navbatda, karantin chora-tadbirlari yumshatilayotgan davlatlardagi hamkorlar bilan yangi shartnomalar tuzishga har tomonlama yordam koʻrsatsin; ikki oy muddatda eksportga yoʻnaltirilgan tayyor tikuv-trikotaj mahsulotlariga ixtisoslashgan jahon brendlari vakillari bilan ushbu mahsulotlarni Oʻzbekiston Respublikasida ishlab chiqarishni tashkil etish va tayyor mahsulotlarni, shu jumladan respublikaning ishlab turgan korxonalari quvvatlarida tikish boʻyicha yirik buyurtmalarni shakllantirish yuzasidan muzokaralar oʻtkazsin; “Oʻzstandart” agentligi bilan birgalikda xalqaro tashkilotlar koʻmagida AQSH va Yevropada tan olingan zamonaviy xalqaro sertifikatlar tarmoq korxonalari tomonidan har yili tasdiqlanadigan roʻyxatlar boʻyicha olinishini taʼminlasin; Tashqi ishlar vazirligi bilan birgalikda Yevropa Ittifoqi, Turkiya, Koreya, Hindiston va boshqa davlatlardan tikuv-trikotaj mahsulotlarini ishlab chiqarish sohasidagi yetakchi ekspertlarni mazkur sohani isloh qilish boʻyicha maslahatchilar sifatida Investitsiyalar va tashqi savdo vazirligi huzuridagi Eksportni ragʻbatlantirish agentligi mablagʻlari hisobidan jalb qilsin. 6. Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi “Oʻztoʻqimachiliksanoat” uyushmasi va tijorat banklari bilan birgalikda: yirik toʻqimachilik sanoati korxonalari faoliyatini ularning moliyaviy barqarorligi nuqtai nazaridan stress-testdan oʻtkazsin; stress-test natijalariga koʻra toʻqimachilik va tikuv-trikotaj sanoati korxonalarining unumdorligi, moliyaviy samaradorligi va raqobatbardoshligini oshirish boʻyicha takliflarni hamda mahalliy toʻqimachilik va tikuv-trikotaj sanoati raqobatbardoshligini taʼminlashni hisobga olgan holda tarmoqni rivojlantirish dasturini ishlab chiqsin va Oʻzbekiston Respublikasi Vazirlar Mahkamasiga kiritsin; Investitsiyalar va tashqi savdo vazirligi bilan kelishilgan holda ikki oy muddatda infratuzilma majmuasini (sertifikatlash, standartlashtirish, logistika va boshqalar) yaratishni hisobga olgan holda yirik hududiy toʻqimachilik-tikuvchilik klasterlarida tayyor tikuv-trikotaj mahsulotlari chiqarish boʻyicha eksportga yoʻnaltirilgan ishlab chiqarishlarni joylashtirish va ularni rivojlantirish yuzasidan takliflarni kiritsin. 7. Oʻzbekiston Respublikasi Vazirlar Mahkamasi 2020-yil 1-sentabrga qadar jahon brendlarini jalb qilgan holda tashqi bozorlarda talab katta boʻlgan yuqori qoʻshilgan qiymatga ega tayyor tikuv-trikotaj mahsulotlari va yarim tayyor mahsulotlar ishlab chiqarishni tashkil etish, shu jumladan ularni yirik hududiy toʻqimachilik-tikuvchilik klasterlari hududida joylashtirish boʻyicha 2021 — 2025-yillarga moʻljallangan investitsiya loyihalarini tasdiqlanishini taʼminlasin. Bunda har bir yangi tikuvchilik-toʻqimachilik ishlab chiqarishi, qoida tariqasida, mashhur xalqaro brendlar mahsulotlarini realizatsiya qilish va kamida mingta ish oʻrinini tashkil etishga moʻljallangan boʻlishi lozim. 8. Belgilansinki: a) 2020 — 2025-yillarda amalga oshiriladigan investitsiya loyihalari, shuningdek, toʻqimachilik va tikuv-trikotaj korxonalarini aylanma mablagʻlar bilan taʼminlash toʻqimachilik va tikuv-trikotaj sanoati uchun ochilgan tijorat banklari kreditlari, xalqaro moliya institutlari qarz mablagʻlari va xorijiy banklar kredit liniyalari hisobiga, shu jumladan quyidagilar orqali moliyalashtiriladi: yangi investitsiya loyihalarini moliyalashtirish; ikki-uch smenali ish rejimidagi ishlab chiqarish, eng avvalo, tayyor tikuv-trikotaj mahsulotlarini tikish faoliyati uchun revolver kreditlar taqdim etish; mustahkam eksport shartnomalariga ega boʻlgan toʻqimachilik va tikuv-trikotaj sanoati korxonalarini eksportoldi moliyalashtirish hajmlarini kengaytirish. 9. Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi, Moliya vazirligi, Davlat zaxiralarini boshqarish qoʻmitasi manfaatdor vazirlik va idoralar bilan birgalikda bir oy muddatda mahalliy korxonalardan 2020-yilda xarid qilinadigan quyidagi qoʻshimcha hajmlar sotib olinishini taʼminlasin: qariyalar uylariga yetkazib berish uchun kiyimlar va poyabzallar komplektlari, shuningdek, yolgʻiz va kam taʼminlangan qariyalar uchun qishki kiyimlar va poyabzallar komplektlari; Mudofaa vazirligi, Ichki ishlar vazirligi va Favqulodda vaziyatlar vazirligi tizimi xodimlari va harbiy xizmatchilari uchun formali kiyimlar va poyabzallar komplektlari; Mudofaa vazirligi, Ichki ishlar vazirligi va Favqulodda vaziyatlar vazirligi muassasalari, kasalxonalar, bolalar bogʻchalari, qariyalar uylari uchun choyshablar, toʻshaklar, yostiqlar, oʻrin yopingʻichlari va boshqa toʻqimachilik mahsulotlari komplektlari; davlat zaxirasi nomenklaturasi boʻyicha toʻqimachilik va tikuv-trikotaj sanoati mahsulotlari. 10. Oʻzbekiston Respublikasi Moliya vazirligi, Iqtisodiy taraqqiyot va kambagʻallikni qisqartirish vazirligi: ikki hafta muddatda oʻz markaziy apparatlari tuzilmasida belgilangan shtat birliklari doirasida toʻqimachilik sanoati masalalari boʻyicha tuzilmalarni tashkil etsin; boshqa manfaatdor vazirlik va idoralar bilan birgalikda ikki oy muddatda toʻqimachilik va tikuv-trikotaj mahsulotlarini ishlab chiqarishning butun davri (paxtani yetishtirishdan boshlab tayyor mahsulot ishlab chiqarishgacha) boʻyicha qoʻshilgan qiymat zanjiri shakllanishini batafsil tahlil qilish asosida mahalliy tayyor mahsulotlarning eksport bozorlarida (shu jumladan, Yevropa Ittifoqi, Osiyo mamlakatlari va AQSHda) raqobatbardoshligini taʼminlash maqsadida toʻqimachilik va tikuv-trikotaj sanoati korxonalarining narx shakllantirish mexanizmlarini takomillashtirish boʻyicha takliflarni Oʻzbekiston Respublikasi Vazirlar Mahkamasiga kiritsin. 11. Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi manfaatdor vazirlik va idoralar bilan birgalikda bir oy muddatda qonun hujjatlariga ushbu Farmondan kelib chiqadigan oʻzgartirish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 12. Mazkur Farmonning ijrosini nazorat qilish Oʻzbekiston Respublikasi Bosh vaziri A.N. Aripov va Oʻzbekiston Respublikasi Prezidenti Administratsiyasi rahbari Z.Sh. Nizomiddinov zimmasiga yuklansin. T/r Nomlanishi TIF TN kodi 1. Kimyoviy tarkibi aniq yoki noaniq sintetik organik boʻyovchi moddalar; ushbu guruhning 3-izohida koʻrsatilgan sintetik organik boʻyovchi moddalar asosida tayyorlangan preparatlar; optik oqartirgichlar yoki lyuminoforlar sifatida foydalaniladigan kimyoviy tarkibi aniq yoki noaniq sintetik organik mahsulotlar 3204 2. Polipigment pastasi 3206 49 700 0 3. Ushbu guruhning 4-izohida koʻrsatilgan akril va vinil polimerlar asosidagi eritmalar 3208 20 100 0 4. Asosi sintetik polimerlar yoki kimyoviy modifikatsiyalangan tabiiy polimerlar boʻlgan, dispergirlangan yoki suvli muhitda eritilgan boʻyoqlar va laklar (shu jumladan, emal va polituralar) 320990000 0 5. Oktat Kobalt tezlatkichi 3211 00000 0 6. Suvsiz muhitda dispergirlangan, suyuq yoki pastasimon, boʻyoqlar (shu jumladan emal) ishlab chiqarishda foydalaniladigan boʻyoq moddalari (shu jumladan, metall kukunlari va parchalari); bezak folgasi; chakana savdo uchun muayyan shaklda yoki oʻramlarda qadoqlangan ranglar va boshqa boʻyovchi moddalar 3212 7. Toʻqimachilik boʻyogʻi 3215 90 000 0 8. Sirti faol organik moddalar (sovundan tashqari); sirti faol vositalar, yuvish vositalari (shu jumladan yordamchi yuvish vositalari) va tarkibida sovun mavjud yoki mavjud boʻlmagan tozalash vositalari (tovar pozitsiyasi 3401 boʻlgan vositalardan tashqari) 3402 (3402 20900 0 dan tashqari) 9. Moylash materiallari (shu jumladan kesuvchi asboblar uchun moylash-sovitish emulsiyalari, bolt yoki gaykalarni burashni yengillashtirish uchun vositalar, zangni ketkazish vositalari yoki korroziyaga qarshi vositalar va buyumlarni qolipdan chiqarishni osonlashtirish uchun moy asosida tayyorlanadigan preparatlar) hamda asosiy tarkibiy qismlarining 70 foiz va undan koʻp qismi neftdan yoki bitumli jinslardan olingan neft mahsulotlaridan iborat boʻlgan vositalardan tashqari, toʻqimachilik matolari, charm, moʻyna yoki boshqa materiallarga yogʻ va moy bilan ishlov berish uchun foydalaniladigan vositalar 3403 (3403 99 000 0 dan tashqari) 10. Sunʼiy mum 3404 90000 9 11. Tayyor yelimlar va boshqa joyda nomlanmagan yoki kiritilmagan boshqa tayyor adgezivlar 3506 91000 0, 3506 99 000 0 12. Fermentlar, fermentli preparatlar 3507 90 900 0 13. Toʻqimachilik bosmasi uchun universal diazotip fotoemulsiya 3707 10 000 0 14. Toʻqimachilik tarmogʻida qoʻllaniladigan pardozlash vositalari, boʻyashni tezlashtirish yoki boʻyoqlarni mustahkamlash vositalari va boshqa mahsulotlar hamda tayyor preparatlar (masalan, ishqorlash va ishlov berish uchun moddalar) 3809 91 000 0 15. Antidetonatorlar, antioksidanlar, smolani shakllantiruvchi ingibitorlar,quyultirgichlar, korroziyaga qarshi moddalar va neft mahsulotlari (shu jumladan benzin)ga yoki neft mahsulotlari kabi maqsadlarda foydalaniladigan baʼzi suyuqliklarga qoʻshiladigan boshqa tayyor moddalar 3811 (3811 11 100 0 dan tashqari) 16. Toʻqimachilik bosmasi uchun eritgich 3814 00 900 0 17. Boshqa komponentlar bilan aralashtirilmagan polivinilxlorid (nomenklatura boʻyicha respublikada ishlab chiqarilmaydigan) 3904 10 000 9 18. Polietilentereftalatdan plyonka 3920 62190 1 19. Atsetat plyonkasi 3920 73800 0 20. Silikonli lenta 3920 99280 0 21. Ikki tomondan eni 25 mm.li plastmassa bilan qoplangan ensiz matodan neylonli lenta 3921 90550 0 22. Tabiiy kauchukli, vulkanizatsiyalangan va vulkanizatsiyalanmagan lateks 4001 10 000 0 23. Toʻqimachilik ishlab chiqarishi uchun vulkanizatsiyalangan rezinadan tayyorlangan iplar va pishiq ip (kord) 4007 00 000 0 24. Bank lateks ryezinkasi 4016 99 970 9 25. Toʻqimachilik buyumlarini markirovka qilish uchun charmli jakronlar (leybllar) 4203 40000 0 26. Boshqa yigʻilgan yaxlit tulki terisi, uning qismlari yoki qiyqimi 4302 30 459 0 27. Sunʼiy moʻyna 4304 00000 0 28. Apparatda yigirilgan jun kalava ipidan yoki apparatda yigirilgan jonivorlarning ingichka sochidan tayyorlangan gazlamalar 5111 (5111 90 dan tashqari) 29. Taroqda yigirilgan jun kalava ipidan yoki taroqda yigirilgan jonivorlarning ingichka sochidan tayyorlangan gazlamalar 5112 30. Chakana savdo uchun qadoqlangan yoki qadoqlanmagan, tikish uchun ishlatiladigan paxta iplar 5204 11 000 0 31. Tarkibida paxta tolasi 85 foizdan kam boʻlgan, chakana savdo uchun qadoqlanmagan, taroqda taralmagan tolalardan tayyorlangan bir ipli yigirilgan paxta kalavasi (tikish uchun ishlatiladigan iplardan tashqari) 5206 11000 0 — 5206 15 000 0 32. Tarkibida paxta tolasi 85 foizdan kam, asosan yoki faqat kimyoviy tolalar bilan qoʻshilgan, sirtqi zichligi 200g/m kv.dan ortiq boʻlmagan ip gazlamalar 5210 (5210 11 000 0, 5210 19 000 0, 5210 49 000 0, 5210 59 000 0 dan tashqari) 33. Tarkibida paxta tolasi 85% dan kam, asosan yoki faqat kimyoviy tolalar bilan qoʻshilgan, sirtqi zichligi 200g/m kv. dan ortiq boʻlgan ip gazlamalar 5211 (5211 51 000 0, 5211 52 000 0, 5211 59 000 0 dan tashqari) 34. Boshqa turdagi paxtali gazlama 5212 (5212 11, 5212 21, 5212 22, 5212 25 dan tashqari ) 35. Zigʻirpoya tolasidan toʻqilgan gazlamalar 5309 36. Kompleks sintetik iplardan toʻqilgan, shu jumladan 5404-pozitsiyadagi (aramiddan tayyorlagan gazlamalar) tovar materiallardan tayyorlanadigangazlamalar 5407 10 001 0 37. Boʻyalgan, tarkibida 85 foiz yoki undan ortiq teksturalashtirilgan poliefir iplari boʻlgan, kompleks iplardan toʻqilgan matolar 5407 52 000 0 38. Tarkibida teksturalashtirilmagan poliefir iplari 85 foiz yoki undan ortiq boʻlgan, sintetik kompleks iplardan toʻqilgan, shu jumladan 5404-pozitsiyadagi tovar materiallardan tayyorlangan gazlamalar 5407 61 (5407 61100 0 dan tashqari) 39. Tarkibidasintetik iplar 85 foiz yoki undan ortiq boʻlgan, sintetik kompleks iplardan toʻqilgan, shu jumladan 5404-pozitsiyadagi tovar materiallardan tayyorlangan boshqa gazlamalar 5407 72 000 0,5407 73 000 0,5407 74 000 0 40. Tarkibidasintetik iplar 85 foizdan kam boʻlgan, asosan yoki faqat paxta tolalari bilan qoʻshilgan,kompleks sintetik iplardan toʻqilgan, shu jumladan 5404-pozitsiyadagi tovar materiallardan tayyorlangan boshqa gazlamalar 5407 82 000 0, 5407 83 000 0,5407 84 000 0 41. Sintetik kompleks iplardan toʻqilgan, shu jumladan 5404-pozitsiyadagi tovar materiallardan tayyorlangan boshqa gazlamalar 5407 92 000 0, 5407 93 000 0 42. Tarkibida sunʼiy ip, tekis yoki shunga oʻxshash iplar 85 foiz yoki undan ortiq boʻlgan, sunʼiy kompleks iplardan toʻqilgan, shu jumladan 5404-pozitsiyadagi tovar materiallardan tayyorlangan boshqa gazlamalar 5408 22 900 0, 5408 23 000 0, 5408 24 000 0 43. Sintetik toladan tayyorlangan, tarkibida poliefir tolalar 85 foiz yoki undan ortiq boʻlgan boshqa gazlamalar 5512 19 900 0 44. Sintetik toladan tayyorlangan, tarkibidaushbu tolalar 85 foiz yoki undan ortiqboʻlgan boshqa gazlamalar 5512 99 100 0, 5512 99900 0 45. Tarkibida ushbu tolalar 85 foizdan kam boʻlgan, asosan yoki faqat paxta tolalari bilan qoʻshilgan, sirtqi zichligi 170 g/m kvdan ortiq boʻlmagan sintetik toladan toʻqilgan gazlamalar 5513 11 200 0, 5513 21 000 0, 5513 29 000 0, 5513 39 000 0, 5513 41 000 0, 5513 49 000 0 46. Tarkibida ushbu tolalar 85 foizdan kam boʻlgan, asosan yoki faqat paxta tolalari bilan qoʻshilgan, sirtqi zichligi 170 g/m kv ortiq boʻlgan sintetik toladan toʻqilgan gazlamalar 5514 11 000 0, 5514 21 000 0, 5514 22 000 0, 5514 29 000 0, 5514 30 900 0, 5514 41 000 0, 5514 42 000 0 47. Sintetik tolalardan tayyorlangan boshqa gazlamalar 5515 11 100 0, 5515 11 900 0, 5515 12 900 0, 5515 13 190 0, 5515 13 990 0, 5515 21 900 0, 5515 22 — 5515 99 48. Sunʼiy tolalardan tayyorlangan gazlamalar 5516 11 000 0, 5516 13 000 0, 5516 14 000 0, 5516 22 000 0 49. Hayvonlar juni yoki ingichka tukidan toʻqilgan, shimdirilgan yoki shimdirilmagan, qoplamali yoki qoplamasiz, dublirinlangan yoki dublirinlanmagan kigiz yoki fetr 5602 10 310 0 50. Kimyoviy iplardan tayyorlangan, shimdirilgan yoki shimdirilmagan, qoplamali yoki qoplamasiz, dublirinlangan yoki dublirinlanmagan notoʻqima gazlamalar 5603 11 — 5603 14 (5603 14100 dan tashqari) 51. Kimyoviy iplardan tayyorlangan, tovar pozitsiyasi 5802 yoki 5806 boʻlgan matolardan tashqari, paxmoq gazlamalar va baxmal ipli gazlamalar 5801 32 000 0, 5801 37 000 0 52. Kimyoviy iplardan toʻrlar 5804 21 900 0 53. Boshqa toʻqimachilik materiallaridan toʻqilgan toʻrlar 5804 29 900 0 54. Tovar pozitsiyasi 5807 boʻlgan buyumlardan tashqari ensiz gazlamalar; yelimlab biriktirilgan arqoq ipsiz ensiz gazlamalar (boldyuk) 5806 (5806 39 000 0, 5806 40 000 0 dan tashqari) 55. Kimyoviy iplardan toʻqilgan kashta 5810 92 900 0 56. Kitob muqovalarini tayyorlashda yoki shunga oʻxshash maqsadlarda foydalaniladigan, smolalangan yoki kraxmallangan toʻqimachilik gazlamalari, kalka, rassomchilik uchun gruntlangan boʻz, shlyapalar qobirgʻalari uchun bortovka va shunga oʻxshash qattiq toʻqimachilik materiallari 5901 57. Shinalar uchun neylon yoki boshqa poliamid, poliefir yoki oʻta pishiq viskozali iplardan tayyorlangan kordli materiallar 5902 10 900 0, 5902 20 900 0 58. Tovar pozitsiyasi 5902 boʻlgan materiallardan tashqari,shimdirilgan, qoplangan yoki plastmassa bilan dublirinlangan toʻqimachilik materiallari 5903 10 100 0, 5903 10 900 9,5903 90 59. Ushbu guruhning 7-izohida aytib oʻtilgan texnik maqsadlar uchun toʻqimachilik buyumlari va materiallari 5911 10 000 0, 5911 20 000 0, 5911 90 60. Mashinada yoki qoʻlda toʻqilgan trikotaj paxmoq matolar, shu jumladanuzun tukli va paxmoq matolar 6001 22 000 0, 6001 91 000 0, 6001 92 000 0 61. Sintetik iplardan toʻqilgan,tovar pozitsiyasi 6001 yoki 6002 boʻlgan trikotaj matolardan tashqari,mashinada yoki qoʻlda toʻqilgan, eni 30 sm dan ortiq boʻlmagan trikotaj matolar 6003 30 62. Sintetik iplardan toʻqilgan,tovar pozitsiyasi 6001 — 6004 boʻlgan trikotajmatolardan tashqari, asosi toʻqilgan matolar (shu jumladan, zar uqalar tayyorlash uchun trikotaj mashinalarda toʻqilgan matolar) 6005 36, 6005 37 100 0, 6005 37 900 0, 6005 38 100 0, 6005 38 900 0 63. Tovar pozitsiyasi 6001 — 6004 boʻlgan trikotaj matolardan tashqari, asosi toʻqilgan boshqa matolar (shu jumladan, zar uqalar tayyorlash uchun trikotaj mashinalarda toʻqilgan matolar) 6005 90 64. Shisha iplar 7019 19 100 9